Ντεμπορά Φρανσουά

Η **Ντεμπορά Φρανσουά** (Déborah François)  (γεννημένη στις 24 Μαΐου 1987) είναι μια Βελγίδα ηθοποιός. Είναι ευρύτερα γνωστή για το πρωταγωνιστικό της ρόλο στην ταινία που κέρδισε το Χρυσό Φόινικα, ''L'Enfant'' (2005), σκηνοθετημένη από τους αδελφούς Νταρντέν. Το 2009, κέρδισε το Βραβείο Σεζάρ για Καλύτερη Πρωτοεμφανιζόμενη ηθοποιό για το *[[:en:The_First_Day_of_the_Rest_of_Your_Life_(film)|Le Premier Jour du reste de ta vie]]* (2008). 

## Καριέρα
Η Φρανσουά μεγάλωσε στη Λιέγη, η οποία βρίσκεται στην γαλλόφωνη περιοχή του Βελγίου. Το 2005 ανακαλύφθηκε από δύο παραγωγούς ταινιών (Jean-Pierre και Luc Dardenne) οι οποίοι της έδωσαν πρωταγωνιστικό ρόλο στην ταινία τους με τίτλο L'Enfant - *Το Παιδί.* Η ταινία λαμβάνει χώρα κοντά στην γενέτειρα της Φρανσουά, στην υποβαθμισμένη βιομηχανική πόλη Σεραίν. Η πλοκή επικεντρώνεται σε ένα νεαρό ζευγάρι, τον Μπρούνο και τη Σόνια, που ζουν από τα κοινωνικά επιδόματα και τις ληστείες του Μπρούνο, ο οποίος ηγείται μιας συμμορίας ληστών. Όταν η Σόνια γεννάει, ο Μπρούνο πουλάει εν ψυχρώ το παιδί τους σε έναν έμπορο για μερικές χιλιάδες ευρώ. Η ταινία αυτή βραβεύτηκε με το Χρυσό Φοίνικα στο Φεστιβάλ Κινηματογράφου των Καννών του 2005. 

Μετά το ντεμπούτο της ως ηθοποιός εγκατέλειψε το σχολείο για να αφοσιωθεί στην επόμενη ταινία της, το Thriller La Tourneuse de pages του Denis Dercourt του 2006, το οποίο της χάρισε ακόμη μεγαλύτερη αναγνώριση. Στην ταινία υποδύεται τον ρόλο της Μέλανι, μιας σκληρής και μεθοδικής κόρης ενός χασάπη, που εκδικείται τη μεσαία τάξη. Χρόνια πριν, πίστευε ότι η πολλά υποσχόμενη πορεία της στο πιάνο είχε καταστραφεί από την αδιαφορία μιάς διάσημης σολίστ και μέλους κριτικής επιτροπής (που υποδύεται η Κάθριν Φροτ), και έτσι τώρα, αποφασίζει να πάρει την εκδίκησή της.  Από μια σύμπτωση, καταφέρνει να εισχωρήσει στην οικογένεια χωρίς να κινήσει υποψίες, αναλαμβάνοντας χρέη νταντάς και γυριστή σελίδων. Με την ερμηνεία της αυτή, η Φρανσουά κέρδισε τους κριτικούς και απέσπασε μια υποψηφιότητα για Βραβείο Σεζάρ το 2007.

Το 2009, η Φρανσουά κέρδισε το Βραβείο Σεζάρ για τον ρόλο της ως Φλερ στην ταινία Le premier jour du reste de ta vie. Την ίδια χρονιά, βραβεύτηκε επίσης με το Βραβείο Ρόμι Σνάιντερ και πρωταγωνίτησε στην ταινία My Queen Karo. Στη συνέχεια πρωταγωνίτησε στην ταινία του 2010 Mes chères études, (μετά το 2010 μετονομάστηκε σε Student Services), ως μια φοιτήτρια πανεπιστημίου που στρέφεται στην πορνεία για να καλύψει τα έξοδά της. Το 2013, ήταν υποψήφια για το Βραβείο Magritte Α' Γυναικείου Ρόλου για την ταινία Les Tribulations d'une caissière. Ακολούθησαν δύο ακόμη υποψηφιότητες, το 2014 για το Populaire και το 2015 για το Maestro.

## Προσωπική ζωή
Η Ντεμπορά Φρανσουά γεννήθηκε στο Ροκούρτ, Λιέγη, μια επαρχιακή πόλη του Βελγίου. Είναι κόρη αστυνομικού και κοινωνικής λειτουργού και το δεύτερο από τα τρία παιδιά τους.

Η Φρανσουά ζει πλέον στο Παρίσι, έχοντας μεγαλώσει στη Λιέγη του Βελγίου. Εκεί φοίτησε στο ίδιο σχολείο με τη συνάδελφό της, Μαρί Ζιλέν, με την οποία μοιράζονται την οθόνη στην ταινία Les Femmes de l'Ombre. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (July 2018)">citation needed</span>]]*&#x5D;

H Φρανσουά είπε μετά την ταινία L'Enfant: "Η ζωή μου άλλαξε ολοκληρωτικά. Πριν από το 'L'Enfant', σκέφτηκα, 'Είμαι αυτό το τυχερό κορίτσι που πρόκειται να κάνει μια ταινία, αλλά αυτή θα είναι και η μοναδική που θα κάνω ποτέ.' Δεν είχα πάει ποτέ στο Παρίσι πριν, και ξαφνικά βρέθηκα να γυρίζω τον κόσμο με φεστιβάλ. Ήταν κάτι εντελώς διαφορετικό από το λύκειο. 

Είχε μια σύντομη σχέση με τον Mario Casas το 2020. 

## Φιλμογραφία

## Βραβεία και υποψηφιότητες

## Αναφορές


## Εξωτερικοί σύνδεσμοι
* 
* Déborah François σε Allocine  (Γάλλικά) 

Κατηγορία:Βέλγοι ηθοποιοί